पाठ 2
दोन घरे
शिक्षक मार्गदर्शिका  ·  पाहा, ऐका आणि जगा – पुस्तक 6: येशू शिक्षक आणि बरे करणारा
	उद्देश
	आपण येशूच्या शब्दांचे ऐकले पाहिजे आणि त्यांचे पालन केले पाहिजे हे मुलांना दाखवणे.

	शास्त्रवाचन
	मत्तय 7:24-27; लूक 6:46-49.

	पाठांतर वचन
	मत्तय 7:24
“[जो] कोणी माझे हे शब्द ऐकतो आणि ते आचरणात आणतो तो खडकावर आपले घर बांधणाऱ्या शहाण्या माणसासारखा आहे.”



पाठाचे सादरीकरण
सुरुवात
तुम्ही कधी घर बांधले जाताना पाहिले आहे का? घरासाठी योग्य जागा बांधकाम करणारे कसे निवडतात? चांगला पाया म्हणजे काय हे तुम्हाला माहीत आहे का?
पाठातील मुख्य मुद्दे
	1.येशू लोकांशी घरे बांधण्याविषयी बोलला. कदाचित तो त्यांना हे शिकवत असताना त्यांनी काही घरे बांधली जाताना पाहिली असतील.
चित्र 1 दाखवा. येशूने दोन माणसांची गोष्ट सांगितली ज्यांनी प्रत्येकाने घर बांधायचे ठरवले.
	2.एका माणसाने अतिशय चांगल्या पायावर आपले घर कसे बांधले याचे वर्णन करा (मत्त 7:24). तुम्हाला गोष्ट सांगणे आणि मुलांना ती समजणे सोपे होईल जर तुम्ही त्याला नाव द्याल, उदा. श्री. सुबोध.
	3.दुसऱ्या माणसाने – त्याला आपण श्री. अबोध म्हणू या – आपले घर कुठे बांधले त्याचे वर्णन करा (7:26). त्याने चांगली जागा निवडली नाही, बरोबर ना?
	4.आलेल्या वादळाचे वर्णन करा (7:25, 27). ही घरे चौकोनी होती, गोल नव्हे, म्हणून वाऱ्याचा त्यांना खूप जोरात तडाखा बसला. चित्र 2 दाखवा आणि त्याविषयी बोला. मुलांना प्रश्न विचारून काय झाले ते सांगायला लावा. उदाहरणार्थ: चित्रातील तळाच्या घराचे काय झाले?
	5.येशू म्हणाला की जे लोक त्याचे ऐकतात आणि त्याची आज्ञा पाळतात ते शहाण्या बांधकामकर्त्या श्री. सुबोधासारखे आहेत. जे ऐकत नाहीत आणि आज्ञा पाळत नाहीत ते मूर्ख बांधकामकर्त्या श्री. अबोधासारखे आहेत. बांधकामकर्त्यांच्या नावांच्या जागी तुम्ही निवडलेली नावे वापरा.
पाठांतर वचन पक्के करा
कथेला आपला प्रतिसाद
कान्हा आठ वर्षांचा होता. त्याच्या आईवडिलांनी त्याला मोठ्या भावाशिवाय नदीवर जाऊ नको असे सांगितले होते. एका रविवारी खूप गरम असल्यामुळे त्याने आणि त्याच्या मित्राने नदीवर जायचे ठरवले. त्यांच्या आईवडिलांना वाटले की ते रविवार शाळेत गेले आहेत. पाणी इतके थंड आणि आमंत्रित करणारे दिसत होते की त्यांनी पोहायला जायचे ठरवले. खूप मजा आली. थोड्या वेळाने मित्राने कान्हा कुठे आहे हे पाहायला इकडेतिकडे पाहिले. कान्हा गायब झाला होता! तो पुन्हा कधीच दिसला नाही. तो बुडाला होता.
ही खरी गोष्ट आहे. आपण येशूची आज्ञा पाळायला सर्वप्रथम आपल्या आईवडिलांच्या सूचना ऐकून आणि पाळून शिकतो. रविवार शाळेत आपण येशूविषयी अधिक शिकतो, आणि आपण त्याच्याविषयी अधिक जाणू लागतो तसे त्याची आज्ञा कशी पाळावी हेही शिकतो.

